અમદાવાદ: બહારના રાજ્યમાંથી વિદેશી દારૂનો જથ્થો લાવી ગુજરાતમાં ઘૂસાડવા માટે બુટલેગરો દ્વારા નિત નવા કીમિયા અજમાવવામાં આવી રહ્યા છે. ગુજરાતમાં નશાબંધીનો કડક અમલ શરૂ થયો હોઇ હવે બુટલેગરો જુદી જુદી ચીજવસ્તુની આડશમાં સંતાડી દારૂનો જથ્થો ગુજરાતમાં ઘુસાડી રહ્યા છે. ગઇ મોડી રાત્રે રતનપુર ચેકપોસ્ટ પરથી પોલીસે ટ્રકમાં ભરેલ કુંવારપાઠાના છોડની આડશમાં છુપાવેલો વિદેશી દારૂનો જથ્થો પકડી પાડી બે શખસોની ધરપકડ કરી હતી.